ПРЕДЛОГ-ПРОГРАМА

ЗА РАБОТА

НА ЈАВНАТА ОПШТИНСКА УСТАНОВА

БИБЛИОТЕКА„ТАНЕ ГЕОРГИЕВСКИ“ – КУМАНОВО

ВО 2021 ГОДИНА

**ВОВЕД**

Библиотеката како огромно скривалиште на човековата мудрост е место каде секој човек, од сите возрасти, може да ја пронајде својата духовна храна според афинитетите и потребите.Библиотеката преставува незаменлив ресурс на севкупното човечко знаење и логистичка поддршка и едукација на сите нејзини корисници. Таа претставува дел од културниот живот.Иако последниве години доминацијата е на страната на информатичката технологија, односно на страна на електронската форма, книгата како трпеливо да беше скриена некаде тука помеѓу нас. По малку заборавена, демнееше со истиот оној жар со кој просветителите ја носеа во своите пазуви. Со големите предизвици и промени што особено се чувствуваат во библиотечното работење, библиотеката како установа, објект,потреба, несопирливо заживува и по кој знае кој пат станува место за доверлива средба, средство за кое се чуваат националните богатства и се уриваат јазичните бариери.

Библиотеката како институција во кој се негува творештвото има важна улога во развојот и градењето на едно демократско општество и афирмација на националниот културен идентитет. Во едно мултикултурно општество,библиотеката има обврска да ги зачувува, промовира различните култури и да го унапредува економскиот,културниот и социјалниот живот. Унапредување на културата на живеење го реализира преку поттикнување на читање кај децата од најмали години, развој на креативноста кај младите, поддржување на разлоликоста во културите, обезбедување на предуслови за користење на информациите од страна на членовите(корисници)

Библиотеката покрај основната задачада го збогатува книжевниот фонд и нудење услуги на читателите има за цел да настојува библиотеката да ја користат поголем број корисници а воедно да им бидат достапни на сите структури од најмалите до најстарите.

**МИСИЈА И ВИЗИЈА**

Основната мисија на Програмата за работа на Библиотеката за периодот од 2021 година е да овозможи пристап до информациите за своите корисници од различна интелектуална, образовна, социјална и возрасна структура и широка понуда на услуги. Библиотеката ќе се труди да им служи на сите членови, без оглед на националната, верска и политичка припадност,пол, возраст, социјален, образовен и економски статут и затоа претставува идеална подлога за промовирање и негување на мултикултурноста.

Визијата на ЈОУ „Тане Георгиевски“Куманово е да информира, едуцира и да го поттикнува културниот, образовниот и социјален развој на нашата општина и да ги задоволува потребите и интересите на сите возрасти од читателската публика.Оваа ќе се овозможи преку непречен, континуиран пристап до информациите, до научни, образовни и културни добра создавање на најдобри услови за истражување,креативност и учење.Програмските задачи се однесуваат на набавка, истражување, собирање, стручно обработување и проучување, заштита, објавување,информирање и давање информација за користење на разновиден информативен материјал.

**ОРГАНИЗАЦИЈА НА ДЕЈНОСТА ВО БИБЛИОТЕКАТА**

Дејноста во библиотеката во 2021 година ќе ја извршуваат 16 редовно вработени

Според органограмот на ЈОУ-Библиотека „Тане Георгиевски“-Куманово дејност се одвива преку следниве облици на организација:

 -Административна служба;

 -Стручна служба и

 -Помошно-техничка служба.

Во административната служба се наоѓа Одделението за административни, општи и правни работи, материјално-финансиски работи и информатички работи.

Во Стручна служба се наоѓаат Одделението за возрасни и Одделението за деца кое е посебна подружница, а се извршуваат следните работи:

-Стручна обработка на монографски публикации;

-Библиографско-библиотечни информации и зајмување;

-Подвижна библиотека;

-Посебни фондови и периодика;

-Популаризација на книги;

-Комплетирање на библиотечен материјал;

-заштита и репрографија.

Вработените библиотекари во овие одделенија и во 2021 година ќе продолжат да ги извршуваат следните задачи:

-да вршат организација на библиотечната граѓа, дa прават збирки и целокупниот фонд го уредуваат за полесно користење;

-да вршат каталогизација и класификација на библиотечна граѓа;

- да ги анализираат потребите на Библиотеката и нејзините корисници;

 -да се грижат за точноста на базата на податоци, за нивна приспособливост како и за редовно ажурирање и пополнување на истите;

-да развиваат набавна политика и состав на библиотечна граѓа;

- да ги советуваат корисниците при избор на библиотечна граѓа;

-да ги публикуваат и промовираат културните настани во Библиотеката;

-да ги обликуваат и спроведуваат насоките на развој на службите;

-да учествуваат во изгледот на Библиотеката и нејзиното промовирање;

-да ја промовираат подвижната библиотека во руралните средини;

-да се едуцираат за најновите технички достигнувања од областа на библиотекарството и нивната примена;

-да учествуваат при афирмација на културни настани во целата Општина**.**

**КОМПЛЕТИРАЊЕ НА БИБЛИОТЕЧНИОТ МАТЕРИЈАЛ**

Квалитетен и функционален книжен фонд е вистинско богатство за секоја библиотека. Дополнувањето и обновувањето на фондот ќе биде една од основните задачи во работата на библиотеката и во 2021 година, бидејќи од неговата содржина и разновидност зависи и интересот на корисниците на библиотечните услуги и во крајна линија бројот на читателите.

При збогатување на книжевниот фонд ќе се води грижа за задоволување на интересите на читатели. Ќе се набавува литература од сите жанрови, но и едукативни изданија за потребите на студентите, лектирни изданија во координација со професорите од основните и средните училишта, сликовници и книги за тинеџери. Освен на македонски пропорционално се набавува и литература на други јазици :англиски,албански, српски итн. во зависност од интересот кој постои кај корисниците.

Усогласувањето на библиотечната дејност со потребите на граѓаните и остварувањето на нејзината мултимедијална библиотечно – информативна дејност со потребите на граѓаните во многу ќе зависи од остварувањето на оваа функција на библиотеката.

Богатиот книжен фонд и следење на светските литературни трендови е предуслов за зголемување на бројот на читатели, задржување на нивниот интерес и посети на библиотеката.

Збогатувањето на книжниот фонд ќе се врши од сметката блок дотации, од сопствени приходи, од Министерството за култура, од подароци, донации и депозити. Следната година се планира да се набават нови наслови од кои најголем дел ќе се купат и за нив во финансискиот план за 2021 е предвидено 1.072.255 денари

 **Вкупно:857.255 денари од блок дотации**

**215.000 денари од сопствени сретства**

Се очекува голем број книги да се добијат од Владата на РСМ, од Mнистерството за култура, книги од роднокрајни автори, подароци, хуманитарни донации итн.

Покрај набавка на нови изданија во 2021 година ќе се продолжи со средување на старите и оштетени книги. Ќе се врши укоричување, подврзување, лепење на библиотечниот материјал со цел да се продолжи нивното траење.

 Весниците и другите периодични изданија ќе продолжат да се обезбедуваат и во 2021 година. Ова е специфичен фонд за кои секогаш има голем интерес кај голем број на корисници. Станува збор за околу триесет наслови-дневни весници, неделници, периодичници, списанија од разни области (литература, финансиски работење-правен и сметковотствен аспект), култура, уметност, филозофија, екологија, филозофија, здравство, дизајн, спорт и др.) Најголем интерес корисниците имаат за увид во „Службен весник на Република Северна Македонија“. Отворена е и можноста за набавка на нови наслови и содржини, што би се појавиле во вид на весници, списанија и периодичници.

 **Вкупно:15.000 денари од блок дотации**

**СТРУЧНА ОБРАБОТКА НА БИБЛИОТЕЧЕН МАТЕРИЈАЛ**

Создавањето на квалитетен и вреден библиотечен фондво библиотеката е долгогодишна работа која може успешно да се реализира само ако нивното комплетирање се изврши систематски, плански и соодветно на потребите на корисниците. Стручна обработка на библиотечен материјал подразбира сите публикации пред да дојдат во рацете на корисниците да поминат низ низа операции. Тие се каталогизираат и рекаталогизираат, класифицираат и рекласифицираат.

Во библиотеката се води и одржува електронски каталог на Библиотеката. При обработка се применуваатстaндардизирани библиотечни правила и прописи според усвоените мeѓународни библиотечни правила и прописи и усвоените меѓународни библиотечни стандарди International Standard Bibliographic Discription (ISBD) за монографски публикации и Универзална децимална класификација Universal Decimal Classification (UDK).

Ова се остварува со помош на креирање, ажурирање и превземање на библиографски записи во локалната база COBISSBTGKU како и главна база на податоци COBISS.MK

Новите наслови кои го збогатуваат фондот се обработуваат веднаш и по нивна евиденција истите се достапни на сите читатели и корисниците на услугите на ЈОУ-Библиотека „Тане Георгиевски“ - Куманово. Воедно ретроактивно се внесуваат и постарите изданија така што фондот со кој располага Библиотеката е достапен на сите заинтересирани читатели независно дали истите се членови или не. Овој каталог кој служи како основна евиденција, служи и за информирање за достапноста на одредена книга или наслов на корисниците или пак било кој заинтересиран конзумент кој може по електронски пат на mk.cobiss.net од било кое место да провери дали посакуваниот наслов се наоѓа во фондот на Библиотекатаи дали е достапен.На тој начин е можно пребарување по базата на Библиотеката и неретко се случува за одредени наслови да се врши пребарувања надвор од Куманово или во Републиката.

Со обработка на библиотечниот материјал се овозможува и комплетна аналитика по книга, автор и наслов која понатаму се користи при проекција на планови и задачи за набавка и обнова на тековниот книжевен фонд. Притоа при електронско внесување се користи и креирање на нормативни записи со лични имиња како контролна точка на пристап на информации.

За вработените да бидат во тек со постојаната надградба на прогрaмскиот пакет COBISS и во 2021 година ќе се врши едукација на библиотечниот кадар и тие активно ќе следат обуките и семинари кои се спроведуваат од страна на Националната универзитетска библиотека „Св.Климент Охридски“ Скопје каде се наоѓа COBISS-Институтот за наука и уметност IZUM од Словенија ќе се посетуваат редовно и за истите ќе се стекнуваат со сертификати неопходни за работа во COBISS

 **Вкупно:20.000 денари од блок дотации**

**ПОЗАЈМНИ СЛУЖБИ**

Позајмната дејност во библиотеката„Тане Георгиевски“ се одвива преку две одделенија:

-одделение за возрасни

-одделение за деца

Овие две одделенија ја вршат основната позајмна служба во Библиотеката. Позајмната служба овозможува секој корисник да добие информација и стручна помош за одреден наслов од книжениот фонд од страна на библиотекарот и да ја позајми потребниот наслов.Исто така во позајмната служба преку COBISS програмот се евидентира секој читател, се резервира потребната книга, со заштита на личните податоци. На сите оние кои ќе користат некоја од електронските бази на податоци кои се наоѓаат на универзитетите во државата или надвор од неа, преку Националната универзитетска библиотека„Св.Климент Охридски“- Скопје им се објаснува целокупната постапка и им се посочува начинот на нивно користење и чинење на услуга. Стручна помош за сите корисници од страна на библитекарите е овозможена и во двете одделенија. Основната цел е преку првиот контакт со библиотекарот корисникот да добие квалитетна информација независно дали се работи за научно истражување или позајмување на некоја библиотечна единица. Вработените во позајмната служба ги ставаат знаењето, квалитетот и етиката као главни вредности во овиеодделенија со јасна визија да се поврзат креативноста и иновативноста со стандардна библиотечна пракса. Библиотеката целосно го почитува правото на класификација на информации со што се гарантира тајноста на овие податоци.

**РОДНОКРАЕН И ПЕРИОДИЧЕН ФОНД**

Библиотеката располага со богата роднокрајна збирка на литература и ракописи од Куманово и околината. Истата секоја година се дополнува со нови наслови создадено од перото на роднокрајните автори. Книгите во Роднокрајниот оддел претставуваат културен траен документ за сите случувања во Општината. Затоа во 2021 година ќе се посвети посебно внимание на собирање, комлетирање и обработка на овој вид библиотечен материјал и промоција на делата на роднокрајните автори .

Според стандардот за обработка на родокрајна библиотечна граѓа СОРД овој фонд го сочинуваат:

-монографски публикации (книги, сепарати, албуми, каталози итн.);

-сериски публикации (новини, списанија, годишници, зборници, алманаси, и календари );

-картографски публикации (атласи, карти, планови );

-некнижни материјали (грамофонски плочи, касети, филмови );

-ситен библиотечен материјал (плакати, флаери, програми, манифестации и разни врсти на пропаганден материјал);

-ракописна граѓа (дневници, мемоари, преписки, белешки и автентични ракописни материјали);

-електронски извори.

 Периодичните фондови и весниците редовно ќе се надополнуваат со нови изданија а ќе се работи и на проширување со нови наслови доколку се појават, посебно со роднокрајно потекло бидејќи периодичните публикации отсекогаш биле и се носители на нови содржини и информации и се од особено значење за корисниците кои што работат на истражувања, публицираат трудови и сакаат да бидат во тек со случувањата во севкупниот живот во Општина Куманово.

За да се зачува нивната автентичност за сите заинтересирани ќе се започне со креирање на електронски примероци од најстарите наслови.

 Континуирано во текот на 2011 година ќе се дигитализираат примероците од списанието „Наш весник“ кои ќе бидат достапни за сите читатели.

„Библиографија за Венко Андоновски“- се планира во текот на оваа година да се издаде. Станува збор за роднокраен писател кој плени со своите дела, единствениот досегашен добитник на наградата„Балканика“ за романот „Папокот на светот“(роман кој претставува голем мозаик, една голема сложувалка), добитник на македонски награди за поезија и проза, преведен е на десет јазици.

 **Вкупно:10.000 денари од блок дотации**

**ПОПУЛАРИЗАЦИЈА НА КНИГАТА**

Популаризација на книгата е мошне значаен сегмент во работата на библиотеката. Затоа и активностите на планот на нејзина популаризација и афирмација се предвидени во посебна програма во која низ разни литературни форми се стреми што повеќе да се доближи книгата до секој корисник во сите работни и животни средини. Тоа се промоции на книги, средби со писатели, изложби на книги, литературни читања, наградни конкурси, трибини, медиумски претставувања и др. Ова се форми што секоја година се применуваат во библиотеката.

Во текот на 2021 година Библиотеката ќе организира голем број на промоции на книги, литературни настани, средби со роднокрајни автори, литературни конкурси и разни манифестации и настани, со цел популаризација на книгата и поттикнување на културното творештво.Со оглед на ситуацијата со пандемијата, истите ќе се реализираат онлајн или во просториите на Библиотеката, во соработка со културните установи, ќе се користат просториите со кои располага Општината или дел од нејзините ресурси, основните и средни училишта. За реализација на овие активности ќе се предвидат финансиски средства во Финансискиот план за 2021 година.

 **Вкупно:5.000 денари од блок дотации**

Секоја година се претставуваат автори и дела коишто се добитници на годишните литературни награди во Република Македонија.И во 2021 година се планираат промоции на книги на сите добитници на највисоките книжевни награди во Република Северна Македонија во зависност со условите. Тоа се најголемите награди што се доделуваат во нашата држава:

-„Браќа Миладиновци“- награда што се доделува на „Струшки вечери на поезијата“;

-„Стале Попов“- награда што ја доделува Друштвото на писателите на Република Северна Македонија;

-„Ацо Шопов“- награда што ја доделува Друштвото на писателите на Република Северна Македонија;

-„Григор Прличев“- награда што ја доделува Центарот за култура од Охрид;

-„Ванчо Николески“- награда што ја доделува Друштвото на писателите на Република Северна Македонија;

-„Рациново признание“- награда што се доделува на манифестацијата „Рацинови средби“ во Велес.

Промоциите на наградените автори се прават во согласност со интересот на авторите за ваков вид на промоција.

 **Вкупно:20.000 денари од блок дотации**

Во текот на целата година ќе се организираат работилници во којаќе бидат вклучени учениците од основните и средните училишта. Овие работилници во зависност од ситуацијата која моментално владее во државата може да се реализираат онлајн или со физичко присуство зависно од условите каде ќе се изведуваат.

„**Писателот - нашата инспирација**“ На овие работилници познати писатели од Македонија кои творат на македонски, албански, ромски и српски јазик ќе ги посетуваат училиштата и таму ќе одржат еден час на кој со учениците ќе дискутираат на темите поврзани со пишувањето и процесот на составување на книгите. Овие работилници се организираат во соработка со основните и средните училишта. На оваа манифестација особено внимание ќе се посвети писателите да ги посетуваат училиштата во руралните средини на Општината со цел да се промовира читањето на целата територија која ја покрива ЈОУ-Библиотеката „Тане Георгиевски“-Куманово.

 **Вкупно:10.000 денари од сопствени сретства**

**„Библиотека-чекор кон волшебниот свет на книгите“**Традиционално секоја година се организира и одржува па така и во 2021 година за учениците од второ одделение од општинските основни училишта Библиотеката ќе врши бесплатен упис. Во 2021 година се планира да продолжат организирани посети на Библиотеката во зависност условите од сите основни училишта со цел дечињата да се запознаат со нејзиниот фонд, да се мотивираат да читаат и да развиваат љубов кон пишаниот збор.

Посети на Библиотеката ќе се организираат и со децата од сите клонови на ЈОУ-Детска градинка „Ангел Шајче“-Куманово при кој дечињата ќе ги разгледуваат просториите на библиотеката, книгите, сликовниците со цел уште од мали да им се развие љубовта кон пишаниот збор. Поради ситуацијата се планира посети по мали групи поради почитување на протоколот за работа.

 **Вкупно: 5.000 денари од сопствени средства**

„**Светски ден на книгата и авторското право**“-23 Април, традиционално и во 2021 година ќе се одбележи во Библиотека таа секој читател ќе добие подарок книга и цвет. За одбележување на овој ден се планира да се организира награден конкурс а најдобрите ќе бидат наградени на овој ден. Денот на културата-10 јуни ќе се одбележи и на овој ден во просториите на Библиотеката ќе се организира изложба на книги од најновата македонска издавачка продукција.

 **Вкупно: 10.000 денари од сопствени средства**

„**Книгата низ призмата на фотографијата**“-соработка со фото клу -Куманово каденивните членови ќе добијат задачана која ќе ја покажат својата креативност низ фотографијата. Најуспешните фотографии ќе бидат наградени а сите љубители ќе имаат можност да уживаат во изложбата која ќе биде организирана во просториите на библиотеката.

 **Вкупно:2.500 денари од сопствени средства**

 „**Во пресрет на пролетта**“-практична креативна работилница која ќе се организира со цел да се развие свест за заштита на животната средина и разубавување на просторот пред библиотеката. На оваа работилница ќе земат учество учениците од основните училишта заедно со вработените од библиотеката.

 **Вкупно:2.500 денари од блок дотации**

„**Најпознатите жени низ историјата**“презентации, есеи и дискусија за најпознатите жени низ историјата. Ќе бидат вклучени ученици од основните и средните училишта . Кратка презентација и дискусија ќе имаат професори по историја.

 **Вкупно:2.000 денари од сопствени средства**

„**Со енциклопедии патуваме низ светот**“-едукативно-креативна работилница со ученици од основните училишта со цел учениците да се запознаат со енциклопедиите со кои располага библиотеката и прераскажување и дискусија за видените работи од нив.Оваа работилница е со цел да им се приближат на учениците познати и непознати места во светот и да се поттикнат да фантазираат.

**Вкупно:2.000 денари од сопствени средства**

„**Библиотеките во светот**“истражувачка работилница во која ќе бидат вклучени учениците од средни училишта преку награден конкурс во вид на есеј-презентација за библиотека која оставила најголем впечаток за нив.

**Вкупно:3.000 денари од блок дотации**

„**Хомер**“едукативна работилница за запознавање на учениците со хексаметри со читање на делови од „Илијада“дискусија и запознавање со начинот на кој твореле античките поети. На оваа работилница ќе бидат опфатени учениците од средните училишта со нивните наставници.

 **Вкупно:2.500 денари од блок дотации**

**„Мојата идна професија**“работилница од едукативен карактер наменета за учениците од средните училишта во Куманово. Работилницата ќе ја водат истакнати стручни лица од одредена област со цел да им ги приближат студиските програми на потенцијаните кандидати и ученици за да имаат можност да се запознаат со сите предности што ги добиваат со запишување на одреден факултет.

**Вкупно:5.000 денари од блок дотации**

„**За свет со еднаквост за сите, за насмевка на секое детско лице“-**По повод „ Недела на детето“ од 5 до 9 октомври ќе биде посветена на детето за заштита и промоција на детските права. Со цел да се афирмираат детските права, правото на слободно изразување, ќе се организира Креативна работилница каде учениците ќе изработиваат пароли со права а потоа ќе се дискутира за нив.

 **Вкупно:2.000 денари од сопствени средства**

Награден ликовен и литературен натпревар за учениците од основните и средните училишта во Куманово и во 2020 година ќе се организира по повод „Месец на книгата“ што традиционално секоја година се организира од 15 октомври до 15 ноември и притоа се планираат и традиционалните активности: Општинскиот и Републичкиот натпревар во знаење од областа на бибиотекарството, како и повеќе други активности во насока на популаризација на книгата и читањето.

На завршната манифестација ќе им се доделат награди на најуспешните учесници на литературниот и на ликовниот натпревар, како и на најдобриот млад библиотекар.

На свечена приредба во соработка со некое училиште или со општината на најдобрите им се доделуваат наградите. На оваа манифестација ќе настапат и познати македонски писатели. Во текот на „Месецот на книгата“ ќе се организираат и повеќе литературни активности со цел доближување на книгата до читателите.

 **Вкупно:30.000 денари од сопствена сретства**

„**Мудри мисли од познатите филозофи“** креативна работилница во која ќе се дебатира и ќе се толкуваат мисли од познати филозофи , а учениците преку драматизација на делови ќе ги покажат своите способности.

 **Вкупно:1.500 денари од сопствени средства**

**„Читаме, креираме,растеме...“ -**работилница преку која на учениците ќе им се чита приказна, ќе се поттикне размислување самите да креираат своја замисла за слушнатото и тоа да го изразат во цртеж. На овој начин се настојува да се развие имагинацијата кај децата а и да им се доближи книгата на децата и да се роди љубов кон пишаниот збор.

 **Вкупно:3.000 денари од сопствени средства**

**„Патуваме низ дигиталниот свет на библиотеката“-**вработените од библиотеката преку презентации ќе ги запознаат учениците со начинот на пребарување, за користење на дигитални книги и бесплатни бази на податоци за користење на стручна и современа литература кои ќе им бидат од голема помош при нивното образование.

 **Вкупно:3.000 денари од сопствени средства**

„**Едукација и правилна исхрана“**- со ова работилница би се подигнала свеста на младата популација дека здравата исхрана е клуч за здрав живот. Ќе се организираат работилници на која ќе се даваат совети на децата за значењето за правилна исхрана а ќе се организира и квиз на тема овошје и зеленчук. Библиотеката ќе обезбеди простор, ќе набави книги за здрава исхрана и ќе обезбеди се што е потребно.Оваа работилница ќе се организира во повод 7 април -Светскиот ден на здравјето.

 **Вкупно:3.000 денари од сопствени средства**

„**Јас оратор“ -**работилница каде учениците ќе добијат насоки како да ги подобрат своите ораторски способности а со помош од стручни лица преку примери ќе можат на забавен начин да се здобијат со позитивни вредности кои ќе им користат во животот.

**Вкупно:3.000 денари од сопствени средства**

„**Зимска магија“-**креативни работилници во која ќе бидат вклучени најмалите со изработка на украси, честитки за нова година. Оваа работилница има за цел да го поттикне развојот на имагинацијата и креативноста кај децта од училишна возраст

 **Вкупно:2.000 денари од блок дотации**

Во 2021 година ќе се организираат саеми на книги во просториите на библиотеката на кои издавачите ќе ги продаваат своите дела по пониски цени од тековните со што им се овозможува на сите консументи да купат книги по прифатливи цени.

**Вкупно:5.000 денари од блок дотации**

Традиционално на крајот на секоја година се организира поетско читање на познати кумановски автори. Оваа средба се одвива во просториите на Библиотеката а ќе бидат поканети сите здруженија на писатели во градот. Поетите ќе имаат можност да се претстават со свои поетски творби.

 **Вкупно:3.000 денари од сопствени средства**

Активностите на Библиотеката во текот на 2021 ќе се реализираат во склад со епидидемиолошката состојба и со целосно почитување на препораките и мерките во согласност со Протокот за работа на библиотеките(Службен весник на РСМ бр. 175 од 01.07.2020. Ќе се прилагодиме на постоечките услови и да продолжиме да ги реализираме своите програми .Некои од активностите како изложби може да се организираат онлине, во согласност со ситуацијата предизвикана од COVID -19.

**ЗАШТИТА НА БИБЛИОТЕЧНИОТ МАТЕРИЈАЛ**

Според законот за заштита на културното наследство. Библиотеката е должна да ги чува книгите според зададени стандарди и прописи кои се наоѓаат во нејзина сопственост и кои имаат посебно културно значење. Оваа активност ќе продолжи и наредната година.

Во 2021 година ќе се дигитализираат старите книги со што на корисниците ќе им бидат достапни а оригиналите ќе останат зачувани и заштитени.

ЈОУ - Библиотека „Тане Георгиевски“

 Куманово

 Директор

 Христина Алексовска

**ЗА ПРОГРАМСКИ АКТИВНОСТИ**

857.255 денари Набавка на книги

 15.000 денари Весници и списанија

 10.000 денари Промоции на книги

 5.000 денари Саем на книги

 20.000 денари Едукација на кадар

 30.000 денари Средби, работилници и трибини

**Вкупно од блок дотации: 937.255 денари**

215.000 денари Набавка на книги

 30.000 денари Месец на книгата

 10.000 денари Светски ден на книгата и авторско право

10.000 денари Промоции на книги

 30.000 денари Средби, работилници и трибини

 10.000 денари Писателот – нашата инспирација

 **Вкупно од сопствени приходи: 305.000 денари**